У раёне былі выяўлены факты незаконнага выкарыстання службовага транспарту кіраўнікамі і спецыялістамі прад-прыемстваў з асабістай мэтай. Выступоўцы падкрэслілі, што гэта можа прывесці да крымінальнай адказнасці. Пастановай Савета Міністраў Рэспублікі Беларусь устаноўлена, што выкарыстанне службовых і спецыяльных легкавых аўтамабіляў дапускаецца для службовых мэт у межах устаноўленых заканадаўствам лімітаў іх колькасці і прабегу. Здараюцца выпадкі, калі кіраўнікі, якія былі за рулём службовага аўтамабіля, перакладаюць адказнасць за перавышэнне хуткасці ці іншыя парушэнні на сваіх вадзіцеляў. Гэта таксама з’яўляецца перавышэннем службовых паўнамоцтваў і можа прывесці да крымінальнай справы.